CONSILIUL LOCAL AL MUNICIPIULUI CRAIOVA
HOTĂRÂREA NR.141
         Consiliul Local al Municipiului Craiova, întrunit în şedinţa ordinară din data de 26.02.2009.

Având în vedere raportul nr.20226/2009 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic Zonal referitor la supraetajarea blocului 6C din municipiul Craiova, str.13 Septembrie, nr.3A, cu destinaţia de birouri, spaţii comerciale şi locuinţe colective, de la regim de înălţime S+P+3-4+M, la S+P+7 niveluri şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit. c coroborat cu alin.5 lit c, art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă Planul Urbanistic Zonal referitor la supraetajarea blocului 6C din  municipiul Craiova, str.13 Septembrie, nr.3A, cu destinaţia de birouri, spaţii comerciale şi locuinţe colective, de la regim de înălţime S+P+3-4+M, la S+P+7 niveluri, prevăzut în anexa care face parte integrantă din prezenta hotărâre.

Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea   Teritoriului vor aduce la îndeplinire prevederile prezentei hotărâri.

	       SECRETAR,

	        Nicoleta MIULESCU

